OpenLLM-France/wikimedia huggingface dataset:
# The Weight

The Weight zo ur ganaouenn saoznek savet e 1968 gant Robbie Robertson hag enrollet gant al laz stadunanat The Band. Kaoz zo eus ur beajour o tegouezhout en ur gêr anvet Nazareth.
Niverenn 41 eo e Listennad ar 500 kanaouenn wellañ bet embannet hervez Rolling Stone.

## Komzoù

* http://www.azlyrics.com/lyrics/band/theweight.html

## Liammoù diavaez

* Kanet gant The Band : https://www.youtube.com/watch?v=9P202C3mm8g
* Kanet gant Bruce Springsteen : https://www.youtube.com/watch?v=OY2DO_QLRIA
# The White Company

The White Company zo ur romant istorel gant Arthur Conan Doyle e 1891 hag e dremen e-pad Brezel ar C'hant vloaz.
An darvoudoù zo ledet war Bro-Saoz, Bro-C'hall ha Rouantelezh Spagn er bloavezhioù 1366 ha 1367 e-kerzh Kampagn Edward of Woodstock hag a glask adlakaat Pedro Iañ Kastilha e penn Rouantelezh Kastilha.
Unan eus an temoù pennañ eo ar C'hompagnunezhioù bras, goprsoudarded ar Grennamzer, dreist-holl ar White Company renet gant John Hawkwood.

## Liammoù diavaez

* (en) White Company Wikisource
# Zh (lizherenn)

Un divc'hrafenn latin eo Zh, zh implijet evit skrivañ meur a son kensonennel hervez ar yezhoù.

## E brezhoneg

Implijet e vez ivez gant ar brezhoneg (hervez reolennoù reizhskrivañ ar peurunvan) evit over diouzh ar son a deu, well-wazh, diwar un th (/θ/) istorel hag a vez distaget [z] e rannyezhoù Kernev, Treger ha dreist-holl Leon ha [h] e rannyezhoù Gwened.

### Istor

Hervez ar gelaouenn Ar Bed Keltiek, e 1957, er bajenn 153, e oa bet ijinet dija ar ZH e 1264 gant ur manac'h a Vro-Ouelo, aet skuizh o rankout skrivañ, gwech Ploaza, gwech Ploaha (Plouha hiziv), ken e skrivas Ploazha.
E Marvaillou evid an dud divar ar meaz, un droidigezh gant Gabriel-Marie Caroff embannet e 1847, e kaver a-hed al levr ar gerioù "anezhan", "anezhi", "anezho", "d'ezhan", "d'ezhi", "d'ezho", "var-n-ezhi" ha "var-n-ezho".
E Sarmoniou an Aotrou Quere, embannet e 1906, ez eo implijet kenkent ha rakskrid ar bajenn V, gant C. Jézégou, er ger "anezho", hag a-hed al levr, e-barzh "d'ezhan" (136), dreizhi (137).

## E yezhoù all

* En albaneg e vez implijet evit skrivañ ar son kensonennel [ʒ] (skrivet ‹ j › hervez reolennoù reizhskrivañ ar brezhoneg).
* E saozneg e vez implijet alies evit treuzskrivañ al lizherenn girillek ‹ ж › ([ʒ]) hag al lizherenn bersek ‹ ژ ›
* En navac'hoeg e vez distaget [ʒ] ivez.
* E pinyin (mandarineg skrivet gant al lizherenneg latin) e talv kement hag ar son [ʈ͡ʂ].

## Notennoù ha daveoù

* ↑ Marvaillou evid an dud divar ar meaz
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# Zhang Pengxiang

Zhang eo an anv-familh.
Zhang Pengxiang a zo bet ganet d'an 29 a viz Even 1980 e Tianjin (Sina).
Mestrc'hoarier echedoù sinaat eo.
Mestr Meur Etrebroadel eo.
Gant e renk Elo (FIDE) a 2638 e miz Genver 2006 edo an 69vet c'hoarier ag ar bed.
E Moskov e miz Du 2001 e trec'has Anatolij Karpov, bet kampion ar bed.

## Liammoù diavaez

* E fichenn FIDE:
* Partienn Zhang-Karpov (e Java)
* Zhang Pengxiang, ar Marc'h Du sinat a drec'h Karpov
# Zhang Ziyi

Zhang Ziyi (章子怡 ; pinyin : Zhāng Zǐyí) (ganet d'an 9 a viz C'hwevrer 1979 e Beijing, Sina), a zo un aktourez sinaat.

## Gwelet ivez

* Sinema Sina

## Liammoù diavaez

* Zhang Ziyi CSC
* HelloZiyi.us - Zhang Ziyi
* Zhang Ziyi war IMDb
# Zhao Diwezhat

Zhao Diwezhat (sinaeg 后赵) a oa ur riez eus ar C'hwezek rouantelezh e-pad an Dierniezh Jin (265 - 420). Krouet e oa bet e 319 gant ar familh Shi eus ar meuriad Jie. An eil stad vrasañ goude ar Qin Diaraok e oa.
Xiangguo (襄國, e Xintai, Hebei) e oa e gêrbenn da gentañ met e 335 e tiblasas Shi Hu anezhi da Yecheng (鄴城, Handan, Hebei) ma chomas betek fin ar stad e 351.

## Rouaned Zhao Diwezhat

| Anv Azeuldis | Anv ofisiels | Anv familh rakanv | Ren | Marevezh |
| Gaozu (高祖 Gāozǔ) | Ming (明 míng) | Shi Le (石勒 Shí Lè) | 319-333 | Zhaowang (趙王 Zhàowáng) 319-328 Taihe (太和 Tàihé) 328-330 Jianping (建平 Jiànpíng) 330-333 |
| Ebet | Priñs Haiyang (海陽王 Hǎiyáng wáng) | Shi Hong (石弘 Shí Hóng) | 333-334 | Yanxi (延熙 Yánxī) 334 |
| Taizu (太祖 Tàizǔ) | Wu (武 Wǔ) | Shi Hu (石虎 Shí Hǔ) | 334-349 | Jianwu (建武 Jiànwǔ) 335-349 Taining (太寧 Tàiníng) 349 |
| Ebet | Priñs Qiao (譙王 Qiáo wáng) | Shi Shi (石世 Shí Shì) | 33 devezh e 349 | Taining (太寧 Tàiníng) 33 devezh e 349 |
| Did not exist | Prince of Pengcheng (彭城王 Péngchéng wáng) | Shi Zun (石遵 Shí Zūn) | 183 devezh e 349 | Taining (太寧 Tàiníng) 183 days in 349 |
| Ebet | Priñs Yiyang (義陽王 Yìyáng wáng) | Shi Jian (石鑒 Shí Jiàn) | 103 devezh e 349-350 | Qinglong (青龍 Qīnglóng) 103 devez e 349-350 |
| Ebet | Priñs Xinxing (新興王 Xīnxīng wáng) | Shi Zhi (石祗 Shí Zhī) | 350-351 | Yongning (永寧 Yǒngníng) 350-351 |
# Zhou

Zhou eo skrivadur e pinyin meur a arouezenn sinaek, en o zouez 周 hag a zo an 10vet anv-tiegezh a gaver ar stankañ e Sina. Chou a vez skrivet gant an hentenn Wades-Giles, e Taiwan da skouer, ha Tcheou gant an hentenn c'hallek EFEO.

## Stummoù all

* Jou e koreaneg
* Chou a Châou e vietnameg
* Chow e Hong-Kong
* Chao e Makao

## Anv-tiegezh

E proviñs Hunan eo e vez kavet ar muiañ. Dont a ra eus anv an tierniezh Zhou (1046-256 a-raok JK).

### Tud

* Zhou Weiqi, (g. e 1986), mestrc'hoarier echedoù
* Zhou Enlai (1898-1976), emsaver komunour, kentañ ministr Republik Pobl Sina
* Zhou Jianchao (g. e 1988), mestrc'hoarier echedoù
* Zhou Chuchu (g. e 1986), aktourez sinema ha skinwel
* Raymond Chow (1927-2018), produer filmoù ha kinniger skinwel eus Hong-Kong
* Jay Zhou (g. e 1979), kaner ha soner taiwanat

## Melestradurezh

* Zhou (州) zo ur rann velestradurel sinaat kozh. Kavet e vez ar ger e meur a anv-lec'h evel proviñs Guizhou, kêrioù Guangzhou, Fuzhou, Hangzhou, Zhengzhou, Lanzhou, Suzhou, Wenzhou...
* Zhou a c'hall bezañ ivez ur gêr-prefeti, rann velestradurel gozh ur broviñs sinaat (sheng).

## A bep seurt

* zhōu zo ur seurt kondji, yod riz eus Sina
# Zhang Zhong

Zhang eo an anv-familh.
Zhang Zhong (Sinaeg hengounel: 章鍾) a zo bet ganet d'ar 5 a viz Gwengolo 1978.
Mestrc'hoarier echedoù sinaat.
Mestr Meur Etrebroadel eo.
E miz Ebrel 2005, e renk Elo (FIDE) a 2599 a lakae anezhañ 4vet e Sina, goude Ye Jiangchuan, Ni Hua ha Bu Xiangzhi.

## Liammoù diavaez

* E fichenn FIDE
* E bartiennoù e ChessGames
# Zhao Xue

Zhao eo an anv-familh.
Zhao Xue a zo bet ganet d'an 6 a viz Ebrel 1985.
Mestrc'hoarierez echedoù sinaat.
He renk Elo a 2523 (FIDE) a lak anezhi 6vet e-mesk maouezi ar bed.

## Liammoù diavaez

* He fichenn FIDE
* He fartiennoù e Chessgames
* He disoc'hoù
# Zhejiang

Zhejiang (e sinaeg : 浙江) zo ur proviñs eus Republik Pobl Sina, e reter ar vro.
g • ka • ke Proviñsoù ha tiriadoù Sina :
| Proviñsoù | Anhui · Fujian · Gansu · Guangdong · Guizhou · Hainan · Hebei · Heilongjiang · Henan · Hubei · Hunan · Jiangsu · Jiangxi · Jilin · Liaoning · Qinghai · Shaanxi · Shandong · Shanxi · Sichuan · Yunnan · Zhejiang |
| Rannvroioù emren | Guangxi · Mongolia an Diabarzh · Ningxia · Xinjiang · Xizang (Tibet) |
| Munisipaliezhioù | Beijing · Chongqing · Shanghai · Tianjin |
| Gant statud ispisial | Hongkong · Macau |
# Zizur Zendea

Zizur Zendea (Cizur hervez ar stumm spagnolek ofisiel) zo ur gumun e Nafarroa en Euskal Herria.

## Karterioù

11 karter zo enni.
# Zlatoust

Zlatoust (rusianeg : Златоу́ст), zo ur gêr e Rusia, en Oblast Tchelyabinsk.

## Tud dibar

* Anatoliy Karpov, mestrc'hoarier echedoù rusian, bet ganet e Zlatoust.
# Zita Parma

Zita Aostria, pe Zita von Österreich pe Zita von Bourbon-Parma (en alamaneg), pe Zita Maria delle Grazie Adelgonda Micaela Raffaela Gabriella Giuseppina Antonia Luisa Agnese di Borbone-Parma hec'h anv italianek gwir en e hed, ganet d'an 9 a viz Mae 1892 e Camaiore, en Italia, ha marvet d'ar 14 a viz Meurzh 1989 e Zizers, en Suis, a oa ur briñsez italian, eus Tiegezh Borbone-Parma, deuet da vout impalaerez Aostria-Hungaria dre he dimeziñ.

## He buhez

Seitekvet bugel Roberto Iañ, dug Parma, hag e eil pried Maria Antónia de Bragança, e oa Zita. Diskaret e oa an dugelezh pa voe staget ouzh rouantelezh Italia .
Dimezet e oa d’an arc'hdug Karl e 1911. Hennezh a zeuas da vout impalaer e 1916. Zita eo diwezhañ impalaerez Aostria-Hungaria, rouanez Hungaria, ha rouanez Bohemia.

## He bugale

* Otto von Habsburg (* 1912; † 2011), peFranz Josef Otto Robert Maria Anton Karl Max Heinrich Sixtus Xaver Felix Renatus Ludwig Gaetan Pius Ignatius
* Adelheid (* 3. Jänner 1914; † 2. Oktober 1971), pe Adelheid Maria Josepha Sixta Antonia Roberta Ottonia Zita Charlotte Luise Immakulata Pia Theresia Beatrix Franziska Isabella Henrietta Maximiliana Genoveva Ignatia Marcus d’Aviano
* Robert (* 1915; † 1996), pe Robert Karl Ludwig Maximilian Michael Maria Anton Franz Ferdinand Joseph Otto Hubert Georg Pius Johannes Marcus d’Aviano
* Felix (* 1916; † 2011), getauft Felix Friedrich August Maria vom Siege Franz Joseph Peter Karl Anton Robert Otto Pius Michael Benedikt Sebastian Ignatius Marcus d’Aviano
* Carl Ludwig Habsburg-Lothringen (1918; † 2007), pe Karl Ludwig Maria Franz Joseph Michael Gabriel Anton Robert Stephan Pius Gregor Ignatius Marcus d’Aviano
* Rudolph Habsburg-Lothringen (1919; † 2010), pe Rudolph Syringus Peter Karl Franz Joseph Robert Otto Antonius Maria Pius Benedikt Ignatius Laurentius Justitiani Marcus d’Aviano
* Charlotte (*1921; † 1989), pe Charlotte Hedwig Franziska Josephina Maria Antonia Roberta Ottonia Pia Anna Ignatia Marcus d’Aviano
* Elisabeth (1922; †1993), pe Elisabeth Charlotte Alphonsa Christina Theresia Antonia Josephina Roberta Ottonia Franziska Isabella Pia Marcus d’Aviano et omnes Sancti
* ↑ Kaisersohn Felix Habsburg in Mexiko gestorben. In: ORF.at, 8. September 2011. Abgerufen am 9. September 2011. (Patrom:")
# Zizi Jeanmaire

Renée Marcelle Jeanmaire, anavezet evel Zizi Jeanmaire, ganet d'an 29 a viz Ebrel 1924 e Pariz-2020, a zo ur gorollerez varrez ha gabared, hag un aktourez c'hall.
Pried eo oa d'ar saver-barrezioù Roland Petit.
# Zizur Nagusia

Zizur Nagusia (Zizur Mayor hervez ar stumm spagnolek kenofisiel) zo ur gumun e Nafarroa en Euskal Herria.

## Liammoù

* Ti-kêr Zizur Mayor / Zizur Nagusia
* ZIZUR MAYOR / ZIZUR NAGUSIA in the Bernardo Estornés Lasa - Auñamendi Encyclopedia (Euskomedia Fundazioa) Spagnoleg
# Zlatan Ibrahimović

Zlatan Ibrahimović (Malmö, 3 a viz Here 1981) zo ur c'hoarier mell-droad svedat.
a vo kavet e Wikimedia Commons.
# Zivilė Sarakauskienė

Živilė Šarakauskienė a zo bet ganet d'an 6 a viz Du 1978.
Mestrc’hoarierez echedoù lituanian eo.
Mestr Etrebroadel eo.
2158 eo he renk Elo.

## Liammoù diavaez

* He fichenn FIDE
* He c'hoari e Chess Games
# Zizilivakaneg

Ur yezh tchadek eus isskourr ar yezhoù biouek-madarek A.8 eo ar zizilivakaneg (zizilivakan, ziliva, àmzírív pe falieg Jilibu) komzet gant kantadoù a dud e norzh Kameroun stok ouzh ar vevenn gant Nigeria ma vez komzet ivez gant un nebeud tud.

## Gwelet ivez

* Yezhoù biouek-madarek
* Yezhoù afrez-aziatek
# Zita Kabátová

Zita Kabátová, bet ganet Zita Zavřelová e Praha (Aostria-Hungaria) d'ar 27 a viz Ebrel 1913 hag aet da Anaon d'ar 27 a viz Mae 2012 er memes kêr (Tchekia), a oa un aktourez tchekoslovak ha tchek.
Etre 1936 (Svetlo jeho ocí, Václav Kubásek) ha 2009 (Pametnice, Vlado Stancel) he devoa kemeret perzh e daou film ha tri-ugent, en o zouez daou film alamanek — Glück unterwegs (1944, Miroslav Cikán) ha Schicksal am Strom (1944, Heinz Paul) — troet e-kerzh an Eil brezel-bed dindan un anv-arzourez all (Maria von Buchlow).
E 1956 e timezas d'ar roeñver Jiří Zavřel (1910–1987) a gemeras perzh er C'hoarioù Olimpek hañv 1936 dalc'het e Berlin (Trede Reich). Pevar bloaz ha daou-ugent e oa pa c'hanas he mab Jiří ("Jord") ac'h eas goude da chom da SUA .
Beziet eo e bered Vyšehrad en Praha.

## Liamm diavaez

* (en) Zita Kabátová el lec'hienn Internet Movie Database
# Zizurkil

Zizurkil (anv ofisiel euskarek, Cizúrquil e spagnoleg), zo ur gumun eus Gipuzkoa, en Euskal Herria.
# Timbroù Epira

Ur vro rannet e daou war var vord ar Mor Ionian eo Epira : emañ Hanternoz ar vro e Su Albania, poblet gant ur vinorelezh a C’hresianed, hag ar peurrest eus Epira a zo anezhi ur rannvro a C'hres hiriv.
Betek an 13 a viz C’hwevrer 1913 eo ar vro ur rann eus an Impalaeriezh Otoman.
Etre 1912 ha 1916 eo bet renet Epira an Hanternoz gant ur gouarnamant gresian disuj ha dibadus, savet a-enep diviz ar gouarnamant ofisiel da reiñ ar vro d’ar Stad nevez Albania. Hennezh eo a savas ur velestradurezh postel emren hag a lakaas moullañ timbroù Epira, etre 1914 ha 1916.
Un heuliadenn pevar zimbr (1, 5, 10, ha 25 lepta) a oa bet embannet e miz C’hwevrer 1914 e Chimarra. Skeudennaouet int gant penn-doubl un erer warnañ ur penn-marv hag eskern e kroaz. Istitlet eo "ΕΛΛ. ΑΥΤΟΝ. ΗΠΕΙΡΟΣ / ΕΛΕΥΘΕΡΙΑ Η ΘΑΝΑΤΟΣ / ΑΜΥΝΕΣΘΑΙ ΠΕΡΙ ΠΑΤΡΗΣ" (Epira c’hresian emren – Ar frankiz pe ar marv – Difenn hor bro"). Al lizhiri "ΣΠ" zo skrivet war an tu-gin, e-kreiz ur c’helc’hig glas. Kement-se zo berradur Spiromilios, penn-rener kêr Chimarra. Savet int bet gant an dorn war ar prim avat, n’eo ket mat-mat o ferzh neuze. Rouez ha priziet int avat, zoken pa lavar ispisialourien zo n’int ket timbroù gwir da vat.
Ur rummad a eizh timbr zo deuet er-maez e miz Meurzh 1914, gwerzhet etre 1 lepton ha 5 drakma an tamm. Warno an hevelep skeudenn : un den o vukañ un dra bennak gant ur fuzuilh dirak tud all o sellout outañ. « ΗΠΕΙΡΟΣ » a lenner war daou dimbr ha « ΑΥΤΟΝΟΜΟΣ / ΗΠΕΙΡΟΣ” war ar re all.
E miz Eost e voe embannet un eil rummad timbroù hag a vrud dibarded ar vro : diskouez a reont holl banniel daou-liv Epira emren.
Kavet e vez an timbroù-se gant ar meneg "ΚΟΡΥΤΣΑ" (kêr Koritza).
Gant Bro-Hellaz zo bet moullet timbroù dreistmoulet pa aloubas an arme Epira an Hanternoz e 1914. N’eur ket sur avat int bet implijet evit ar postañ lizhiri, met evit ar vrud nemetken.
# Timbroù Gilbert hag Ellice

Emañ enezegoù Gilbert hag Ellice e kreiz ar Meurvor Habask. Gwarezvro ar Rouantelezh-Unanet int bet etre 1892 ha 1916, ha fiziet enno statud un drevadenn betek ar bloaz 1975.
Diouzh mont-ha-dont al listri-kenwerzh e vez kaset ha resevet lizhiri gant annezidi Inizi Gilbert hag Elliz, e-pad an XIXvet kantved. Ur servij postoù zo lakaet war droad e 1911; timbroù an inizi Fidji, warno penn Edward VII, zo soulgarget GILBERT & ELLICE / PROTECTORATE ha lakaet e gwerzh d’ar 1añ a viz Genver eus ar bloaz-se, heuliet e miz Meurzh gant ur rummad a 4 zimbr o skeudenniñ ur wezenn Pandanus, hag ar meneg GILBERT & ELLICE ISLANDS / PROTECTORATE.
Da heul e vez moullet e 1912 timbroù boutin George V, dreistmoullet GILBERT & ELLICE ISLANDS warno. Rummadoù nevez a vo embannet adalek ar 14 a viz Genver 1939, o kinnig buhez ar vro ha penn a-skerb ar Roue George VI. Lakaet e vo penn Elizabeth II en e lec’h pa vo adembannet e 1956.
60vet deiz-ha-bloaz dizoloadenn ludu gris war Ocean Island zo pennabeg ur rummad 4 zimbr embannet d’ar 1añ a viz Mae 1960. Gant ar rummad embannet e 1965 e reer anaoudegezh gant hengoun hag oberennoù bemdez tud ar vro. Dre implij ur sistem moneizel dre zegoù e ranko ar postoù soulgargañ an timbroù-se e 1966, hag adembann anezho e 1968. Embannet e vez war-dro 10-15 timbr pep bloaz gant postoù an drevadenn, ur rummad peder skeudenn alies, betek dibenn ar bloaz 1975.
E 1976 ez eo rannet e daou an trevadennoù ha deuet da vezañ dizalc’h dindan an anvioù Tuvalu ha Kiribati

## Pennadoù kar

* Timbroù Tuvalu
* Timbroù Kiribati
# Timbroù Eritrea

Emañ Bro-Eritrea e biz Afrika, etre Etiopia hag ar Mor ruz. Bevennet eo gant Soudan er c'hornôg, gant Etiopia er su ha gant Djibouti er gevred. Er c'hreisteiz hag er c'hornôg-reter eus ar vro ez eus un aod ledan war ar Mor Ruz. Deuet eo da vezañ trevadenn Bro-Italia e fin an XIX$^{vet}$ kantved, alese an anv ofisiel a voe roet gant Umberto Iañ a Savoia diwar an henc'hresianeg Ερυθραία / Eruthraía a dalv «ruz » (stumm Erythræa e latin).
Implijet e veze timbroù egiptat e porzh Massawa etre 1869 ha 1885, met dizale e voe digoret burevioù-post gant Italia. D’ar 1añ a viz Genver 1893 e voe lakaet e gwerzh timbroù Italia dreistmoullet.
E 1910 e teuas er-maez an timbroù kentañ gant ar meneg COLONIA ERITREA, warno palez ar Gouarnour e Massawa ha skeudenn labourerien en ur park. Timbroù Italia a ya d’ober an darn vrasañ eus an timbroù embannet avat, war-bouez ur rummad e 1930 hag unan all e 1931.
Tro 217 timbr timbr boutin a voe embannet gant ar velestradurezh italian betek 1934.
E 1936 avat e voe adaozet melestradurezh an trevadennoù italian : kendeuzet e voe Eritrea, Etiopia ha Somalia Italian, hag e teuas er-maez timbroù gant an anv nevez AFRICA ORIENTALE ITALIANA (Afrika ar Reter Italian).

# Melestradurezh Bro-Saoz

Padout a reas betek 1941 pa voe aloubet Eritrea hag an trevadennoù italian all gant an arme saoz. Implijet e voe eno timbroù saoz dreistmoullet M.E.F. (Middle East Forces da lavaret eo “Nerzhioù ar Reter-Nesañ”). Erlec'hiet e voent gant timbroù B.M.A. ERITREA pe diwezhatoc'h B.A. ERITREA pa voe anvet pennadurezhioù nann-soudard saoz evit ober war-dro ar velestradurezh.
Implijet e voe an timbroù dreistmoullet evel-se eus 1942 da 1952.

# Eritrea staget ouzh Etiopia

Etre 1952 ha 1991 e voe kevredet Eritrea gant Etiopia. Timbroù ar Stad-se a veze implijet eno neuze.

# Dizalc'hidigezh

Timbroù kentañ Eritrea dizalc'h a voe embannet evit lidañ ar referendom dizalc'hidigezh e 1993. Timbroù brogarour int : goulennadeg an dieubidigezh, banniel ar vro, kartenn ar vro, devezh ar verzherien (1996)…

## Pennadoù kar

* Timbroù Etiopia
* Timbroù Afrika ar Reter italian
# Timbroù Fernando Poo

Dizoloet gant ur martolod portugalat er XV$^{vet}$ kantved, Fernando Poo zo un enezenn e pleg-mor Ginea, e-tal ar C’hameroun. Trevadenn Spagn eo bet etre 1867 hag ar bloaz 1960, pa teu da vezañ « proviñs spagnol ». E 1968 eo roet e frankiz d’an enezenn a sav Ginea ar C'heheder, asambles gant proviñs ar Rio Muni (bet Ginea spagnol).
Timbroù a-ratozh evit an enezenn zo bet embannet etre 1868 ha 1909 gant ar velestradurezh spagnol. An nebeut rummadoù timbroù boutin a ziskouez poltred ar Rouanez Izabella II ha Roueed Alfonso XII hag Alfonso XIII (babig). Ur rummad 11 timbr spagnol soulgarget "FERNANDO POO" a vo embannet e 1929 ivez.
Timbroù Ginea spagnol a vez lakaet e gwerzh e Fernando Poo betek 1960, dindan anv « Territorios españoles del golfo de Guinea » (1909-1950) ha « Guinea española » (1951-1959).
Pa cheñch statud politikel ar vro e 1960 ec’h embanner en dro timbroù dindan anv Fernando Poo. Gouestlet int d’an natur (loened gouez, plantennoù), d'ar relijion ha d’ar visionerien gatolik ha d’ar Jeneral diktatour Franco.
Timbroù Ginea ar C'heheder (« Republica de Guinea ecuatorial ») a vez implijet e Fernando Poo adalek 1968. Bioko a vez graet eus an enezenn abaoe 1979.
# Timbroù Fezzan Ghadames

Emañ an tiriad anvet Fezzan e su Libia, bevennet gant Tchad ha Tripolitania. Un dezerzh eo, amañ ha ahont un toullad kêriadennoù en-dro d'un oaziz.
Lesanvet eo Ghadames Perlezenn an dezerzh. Lec'hiet eo ar gêr-se e kornôg Libia, e-kichen bevennoù Aljeria ha Tunizia.
Anvet eo bet "Fezzan ha Ghadames" ar rannvro a voe un darn eus trevadenn Libia italian goude ma voe aloubet gant an arme c'hall e 1943. Meret e voe gant melestradurezh Bro-C'hall betek ma voe dizalc'h Libia e 1951.
E 1943 e voe implijet timbroù moullet gant an Italianed evit trevadenn Libia, hag int dreistmoullet gant ar gerioù FEZZAN Occupation Française hag un talvoud-gwerzh e lurioù gall, etre 50 santim ha 50 lur. Rouez int bremañ hag uhel o friz.
Timbroù Aljeria a voe implijet e 1946 pa teuas ar vro da vout Fezzan Ghadamès Territoire Militaire (Tiriad milourel Fezzan Ghadames). 15 timbr a voe moullet, warno tresadenn kreñvlec'h Sebha, kartenn ar vro... Ur rummad a voe embannet evit ar postoù-nij ivez.
Dispartiet e voe Fezzan ha Ghadames a-fet melestradurezh d'ar 1añ a viz Genver 1948, met chom a raent takadoù soudarded avat. Stag e oa Fezzan ouzh Tiriadoù Arme Su Aljeria, ha Ghadames ouzh hini Tunizia.
E 1949 e teuas er-maez ur rummad 8 timbr (ha daou damm evit ar postoù nij) warno Kroaz Agades, gant ar meneg Territoire militaire de Ghadames.
Timbroù a voe embannet c'hoazh e Fezzan e 1951, met kendeuzet eo ar Fezzan, tiriad Cyrenaica ha Tripolitania e fin ar bloaz a-benn sevel Rouantelezh Libia.

## Pennad kar

* Timbroù Tripolitania
* Timbroù Cyrenaica
* Timbroù Libia
# Timbroù Faridkot

Ur Stad indian er Panjab e oa Faridkot, lec’hiet e hanternoz stad Nabha.
Etre 1879 ha 1886 eo bet ur “Stad-priñselezh” emren, gwarezet gant ar Rouantelezh Unanet. Daou rummad timbroù zo bet embannet e 1879 hag e 1880 evit kas lizhiri er vro hepken. Ar moulladur zo fall a-walc’h avat hag an darn vrasañ eus timbroù an eil rummad n’int ket bet implijet zoken.
Etre 1884 ha 1887 ez eus sinet un emglev etre melestradurezh kreiz India (dindan dalc’h ar Rouantelezh Unanet) ha Stadoù bihan Faridkot, Chamba, Gwalior, Jhind, Nabha ha Patiala hag a aotren servijoù-post ar priñselezhioù da soulgargañ gant o anv timbroù an India saoz.
E 1886 e laka Faridkot e gwerzh 11 timbr soulgarget FARIDKOT STATE ha timbroù-servij FARIDKOT STATE SERVICE, warne poltred ar Rouanez Victoria.
Timbroù gant ar soulgarg fazius “ARIDKOT” a gaver ivez.
Un termen a roer d’an emglev-se d’an 31 a viz Meurzh 1901. Timbroù Impalaeriezh saoz an India a vo implijet neuze, ha timbroù Republik India adalek 1947.
# Timbroù Gambia

Emañ Gambia e kornôg Afrika, enklozet e-barzh Senegal, ur vro bet trevadennet gant Bro-C’hall tra ma oa Gambia un tiriad eus impalaeriezh ar Rouantelezh-Unanet.
E miz Meurzh 1869 e voe embannet an timbroù kentañ, ha n’eo ket ur souezh e voe kinniget poltred ar rouanez Victoria war ar rummad kentañ, souezhusoc’h eo avat e oa torgennek an timbroù-mañ.
Betek 1922 ne voe nemet timbroù boutin a vent vihan, warno penn ar rouanez pe hini ar roue Edouarzh VII, ha George V war e lerc’h.
Emren e voe Gambia d’ar 7 a viz Du 1963 ha dizalc’h diouzh ar Rouantelezh-Unanet d’an 18 a viz C’hwevrer 1965 dindan stumm ur vonarkiezh vonreizhel. D’ar 24 a viz Ebrel 1970 e voe embannet ar Republik.
Gant Postoù Gambia e voe dalc'het hêrezh Breizh-Veur en ur mod, rak embannet e veze penn ar Prezidant e korn pep timbr etre 1972 ha 1994. Un niver bras-spontus a zo bet embannet gant Gambia (The Gambia a lenner war an timbroù abaoe 1966) evit ar marc'had etrebroadel, en o zouez skeudennoù harozed Walt Disney, taolennoù livourien Europa, Elvis Presley, loened a bep seurt (kizhier, balafenned, marmouzed...), ar Briñsez Diana...

## Pennad kar

* Timbroù Senegal